**Zápisnica zo zasadnutia Rady školy 21.6.2018**

**Prítomní:**                  podľa prezenčnej listiny   
**Ospravedlnení:**        2 členovia RŠ

**Program:**

1. Otvorenie

2. Kontrola uznesenia

3. Prijímacie pohovory

4. Zhodnotenie činnosti školy a  Rady školy v šk. roku 2017/2018

5. Návrhy a pripomienky

6. Diskusia

7. Návrh uznesenia

8. Záver

1. Zasadnutie otvoril a všetkých privítal predseda Rady školy (ďalej RŠ) Mgr. Martin Olejník.

2. Predseda RŠ skonštatoval splnenie uznesení z posledného zasadnutia RŠ z 14.9.2017.

3. Riaditeľka školy Mgr. Marcela Maniaková oboznámila prítomných s počtami žiakov v škole k 30.6.2018, s počtami absolventov, s výsledkami prijímacích skúšok, ktoré sa konali 17.-18.5.2018, a ktorých sa zúčastnilo  95 žiakov, pričom všetci spĺňali kritéria na prijatie do prípravného štúdia alebo základného štúdia alebo štúdia pre dospelých v ZUŠ. Avšak upozornila na fakt, že druhé kolo prijímacích skúšok bude pre elokované pracoviská v mesiaci september 2018, čím sa bude počet prijatých žiakov ešte meniť.

4. Činnosť RŠ v školskom roku 2017/2018 stručne zhodnotila jej predseda. RŠ sa stretla dvakrát. Z objektívnych príčin po súhlase všetkých členov RŠ sa uskutočnili 2 zasadnutia: 14.9.2017, 21.6.2018. Všetky body v schválenom pláne práce však aj napriek tomu boli splnené. Závery z jednotlivých rokovaní sú spracované v zápisniciach aj uzneseniach, ktoré sú zverejnené na stránke školy. V závere svojho hodnotenia poďakoval predseda všetkým prítomným za spoluprácu a  aktívnu účasť na stretnutiach.

Vzhľadom na to, že záverečná hodnotiaca správa o činnosti školy bude prerokovaná na ďalšom zasadnutí RŠ, riaditeľka školy Mgr. Marcela Maniaková oboznámila prítomných s aktuálnymi výsledkami činnosti výchovno- vzdelávacej, ale aj mimoškolskej činnosti a úspešnosť prijatia na stredné a vysoké školy umeleckého zamerania. Prečítala aj výsledky úspechov žiakov na krajských, celoslovenských a medzinárodných súťažiach, a návrhy žiakov na ocenenie obcou Smižany a Spoločným školským úradom, ktoré sa konalo 26.6.2018 v kultúrnom dome v Smižanoch. Ďalej informovala o:

-       dosiahnutých výsledkoch v školskom roku 2017-2018 – výsledky zverejnené na webovej stránke

školy, na Facebooku školy, aj v obecných novinách (Smižiansky hlásnik 24 príspevkov), TV

Reduta  
-       materiálno technickom zabezpečení školy,

- zriadení nového predmetu v rámci hudobného odboru – hra na kontrabase, keďže škola už

rok disponuje kvalifikovaným pedagogickým zamestnancom s touto aprobáciou, a je potreba

zabezpečiť činnosť detskej ľudovej hudby Oriešok

* úspešnej realizácii projektu a o získaní grantu z Fondu na podporu umenia pre Detskú spevácku skupinu Šafolka,
* organizácii motivačných koncertov pre MŠ pred prijímacími skúškami a o absolventských skúškach a podujatiach,
* situácii pri rekonštrukcii a dostavbe školy.

5. Prítomní diskutovali o probléme nutnosti dokončenia druhej etapy rekonštrukcie školy v budúcom kalendárnom roku. Prítomní po diskusii poverili p. M.Krajňáka, aby na najbližšom zasadnutí OZ informoval poslancov probléme potreby dokončenia aj druhej etapy dokončenia špeciálnych učební pre výtvarný odbor a nutnosti dofinancovania dostavby. Členovia rady poukázali na  zaistenie bezpečnosti dokončenej prístavby, nakoľko ide kompilovane členený pôdorys stavby a projekt nezahŕňa oplotenie stavby, naskytuje sa tu požiadavka na kamerový systém napojený na obecnú políciu. Členovia RŠ v rámci návrhov pre ďalší školský rok dohodli predbežné termíny zasadnutí: október, január – február, jún resp. podľa potreby.

6. V diskusii p. V.Skoumalová veľmi pekne poďakovala a vysoko ocenila spoluprácu ZUŠ s miestnymi organizáciami predovšetkým Spoločným školským úradom a Obcou Smižany ako aj s Obecným kultúrnym centrom. Vysoko hodnotila profesionálny prístup pedagogických zamestnancov a kvalitu pripravovaných vystúpení pre obecné podujatia.

7. Prítomní jednomyseľne schválili návrh uznesenia. Uznesenia sú priložené k zápisnici.

8. Predseda RŠ poďakoval prítomným za aktívnu účasť na rokovaní RŠ a poprial príjemné prežitie letných dovoleniek.

Smižany 22. 6. 2018 Mgr. Martin Olejník